Source: https://www.riigiteataja.ee/akt/749826
Timestamp: 2019-09-17 02:44:41+00:00
Document Index: 1830969

Matched Legal Cases: ['§2', '§ 16', '§ 49', '§3', '§ 38', '§ 38', '§4', '§ 2']

Toidulisandi koostis- ja kvaliteedinõuded ning märgistamise ja muul viisil teabe edastamise erinõuded – Riigi Teataja
RT I 2004, 40, 268
Toidulisandi koostis- ja kvaliteedinõuded ning märgistamise ja muul viisil teabe edastamise erinõuded1
Vastu võetud 30.04.2004 nr 165
(1) Määrusega kehtestatakse toidulisandi koostis- ja kvaliteedinõuded ning märgistamise ja muul viisil teabe edastamise erinõuded.
(2) Toidulisandina käsitatakse käesoleva määruse tähenduses toitu, mille kasutamise eesmärk on tavatoitu täiendada ning mis on inimesele toitainete või muude toitainelise või füsioloogilise toimega ainete kontsentreeritud allikaks.
(3) Lõikes 2 nimetatud ained võivad esineda üksikult või kombineeritult ning need viiakse turule müügipakendisse pakendatuna kindlate annustena, nagu kapslid, pastillid, tabletid ja muu sarnane ning pulbrikotikesed, vedelikuampullid, tilgutuspudelid ja muu sarnane, mis on ette nähtud vedeliku ja pulbri tarvitamiseks väikeste mõõdetud kogustena. Nimetatud toitainetena käsitatakse vitamiine ja mineraaltoitaineid.
(4) Määruse nõudeid ei kohaldata ravimile «Ravimiseaduse» (RT I 1996, 3, 56; 49, 954; 1997, 93, 1564; 1998, 36/37, 554; 1999, 58, 608; 2001, 53, 308; 18, 97; 53, 336; 62, 377; 63, 387; 82, 480; 2003, 26, 156; 88, 591) tähenduses.
TOIDULISANDI KOOSTIS- JA KVALITEEDINÕUDED
§2. Toidulisandi koostises kasutatavate ainete suhtes esitatavad nõuded
(1) Toidulisandi koostises võib kasutada järgmisi vitamiine järgmiste ühenditena:
1) vitamiin A – retinüülatsetaat, retinüülpalmitaat, β-karoteen, retinool;
2) vitamiin D – vitamiin D2 (ergokaltsiferool), vitamiin D3 (kolekaltsiferool);
3) vitamiin B1 – tiamiinhüdrokloriid, tiamiinmononitraat;
4) vitamiin B2 – riboflaviin, naatriumriboflaviin-5'-fosfaat;
5) niatsiin ehk nikotiinhape – nikotiinamiid, nikotiinhape;
6) vitamiin B6 – püridoksiinhüdrokloriid, püridoksiin-5'-fosfaat;
7) foolhape – pteroüülmonoglutamiinhape;
8) pantoteenhape – D-kaltsiumpantotenaat, D-naatriumpantotenaat, dekspantenool;
9) vitamiin B12 – tsüanokobalamiin, hüdroksükobalamiin;
10) biotiin – D-biotiin;
11) vitamiin C – L-askorbiinhape, naatrium-L-askorbaat, kaltsium-L-askorbaat, L-askorbüül-6-palmitaat, kaalium-L-askorbaat;
12) vitamiin E – D-α-tokoferool, D,L-α-tokoferool, D-α-tokoferüülatsetaat, D,L-α-tokoferüülatsetaat, D-α-tokoferüülhappesuktsinaat;
13) vitamiin K – füllokinoon (fütomenadioon).
(2) Toidulisandi koostises võib kasutada järgmisi mineraaltoitaineid järgmiste sooladena:
1) kaltsium – kaltsiumkarbonaat, kaltsiumkloriid, kaltsiumtsitraadid, kaltsiumglükonaat, kaltsiumglütserofosfaat, kaltsiumlaktaat, ortofosforhappe kaltsiumisoolad, kaltsiumhüdroksiid, kaltsiumoksiid;
2) magneesium – magneesiumatsetaat, magneesiumkarbonaat, magneesiumkloriid, magneesiumoksiid, magneesiumtsitraadid, magneesiumsulfaat, magneesiumglükonaat, magneesiumglütserofosfaat, magneesiumhüdroksiid, magneesiumlaktaat, ortofosforhappe magneesiumisoolad;
3) raud – raud(II)karbonaat, raud(II)tsitraat, raud(II)glükonaat, raud(II)laktaat, raud(II)sulfaat, raud(III)ammooniumtsitraat, raud(II)fumaraat, raud(III)difosfaat, raud(III)naatriumdifosfaat, raud(III)sahharaat, raud elemendina (karbonüülselt, elektrolüütiliselt või vesinikuga taandatud);
4) vask – vasktsitraat, vaskglükonaat, vasksulfaat, vase-lüsiini kompleks, vaskkarbonaat;
5) jood – kaaliumjodiid, naatriumjodiid, kaaliumjodaat, naatriumjodaat;
6) tsink – tsinkatsetaat, tsinkkloriid, tsinklaktaat, tsinksulfaat, tsinktsitraat, tsinkglükonaat, tsinkoksiid, tsinkkarbonaat;
7) mangaan – mangaankarbonaat, mangaankloriid, mangaantsitraat, mangaansulfaat, mangaanglükonaat, mangaanglütserofosfaat;
8) naatrium – naatriumvesinikkarbonaat, naatriumkloriid, naatriumtsitraat, naatriumglükonaat, naatriumkarbonaat, naatriumlaktaat, ortofosforhappe naatriumisoolad, naatriumhüdroksiid;
9) kaalium – kaaliumvesinikkarbonaat, kaaliumkarbonaat, kaaliumkloriid, kaaliumtsitraat, kaaliumglükonaat, kaaliumglütserofosfaat, kaaliumlaktaat, ortofosforhappe kaaliumisoolad, kaaliumhüdroksiid;
10) seleen – naatriumselenaat, naatriumvesinikselenit, naatriumselenit;
11) kroom(III) ja tema heksahüdraadid – kroomkloriid, kroomsulfaat;
12) molübdeen(VI) – ammooniummolübdaat, naatriummolübdaat;
13) fluor – kaaliumfluoriid, naatriumfluoriid.
(3) Kui lõigetes 1 ja 2 nimetatud ainetele on «Toiduseaduse» § 16 lõike 4 ning § 49 lõike 4 alusel kehtestatud lisaainete suhtes esitatavad nõuded, peavad nimetatud ained vastama nendele nõuetele.
MÄRGISTAMISE JA MUUL VIISIL TEABE EDASTAMISE ERINÕUDED
§3. Toidulisandi märgistamise ja muul viisil teabe edastamise erinõuded
(1) Toidulisandi märgistamise ja muul viisil teabe edastamise korral tuleb järgida «Toiduseaduse» § 38 lõigete 3 ja 5 alusel kehtestatud toidu märgistusele esitatavaid nõudeid, märgistamise ja muul viisil teabe edastamise ning toorme päritolust informeerimise korda ning käesolevas paragrahvis sätestatud nõudeid.
(2) Määruses käsitletavate toodete turustamisel kasutatakse nimetust «toidulisand».
(4) Toidulisandi märgistamise ja muul viisil teabe edastamise korral ei ole lubatud viidata asjaolule, et tasakaalustatud ja mitmekesine toitumine ei taga vajalikku toitainete kogust.
(5) Toitaine või muu toitainelise või füsioloogilise toimega aine sisaldus näidatakse märgistusel numbrilisel kujul, kasutades lisas toodud ühikuid. Nimetatud sisaldus näidatakse päevaseks tarbimiseks soovitatava koguse kohta ning see peab olema keskmine väärtus, mis saadakse toidulisandi valmistaja tehtaval toidulisandi keemilisel analüüsil.
(6) Teave vitamiinide ja mineraaltoitainete sisalduse kohta väljendatakse ka protsendina päevasest täiskasvanud inimesele soovitatavast kogusest vastavalt «Toiduseaduse» § 38 lõigete 3 ja 5 alusel kehtestatud toidu märgistusele esitatavatele nõuetele, märgistamise ja muul viisil teabe edastamise ning toorme päritolust informeerimise korrale. Nimetatud protsendilise sisalduse võib esitada ka graafiliselt.
§4. Määruse rakendamine
(1) Määrusega kehtestatud nõuetele mittevastavaid tooteid võib valmistada ja turustada kuni 1. augustini 2005. a.
(2) Paragrahvi 2 lõigetes 1 ja 2 nimetamata ühendit võib toidulisandi koostises kasutada kuni 31. detsembrini 2009. a juhul, kui:
1) see ühend oli 12. juulil 2002. a ühenduses turustatava toidulisandi koostises ning
2) Euroopa Komisjonile enne 12. juulit 2005. a esitatud dokumentide põhjal ei ole Euroopa Toiduohutusamet andnud arvamust, mis ei kiida heaks selle ühendi kasutamist.
(3) Juhul kui § 2 lõigetes 1 ja 2 nimetamata ühendi kasutamist kirjeldavad dokumendid soovitakse esitada Eestis, esitab turuleviija need enne 2. maid 2005. a Tervisekaitseinspektsioonile, kes edastab need Euroopa Komisjonile enne 12. juulit 2005. a.
(4) Paragrahvi 2 lõigetes 1 ja 2 nimetamata ühendit sisaldava toidulisandi viimisel teise liikmesriigi turule lähtutakse sihtriigis kehtivatest nõuetest.
1 Euroopa Parlamendi ja nõukogu direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (Euroopa Ühenduste Teataja L 183, 12.07.2002, lk 51–57)
Vabariigi Valitsuse 30. aprilli 2004. a määruse nr 165 «Toidulisandi koostis- ja kvaliteedinõuded ning märgistamise ja muul viisil teabe edastamise erinõuded»
VITAMIINIDE JA MINERAALTOITAINETE SISALDUSE NÄITAMISEL KASUTATAVAD ÜHIKUD
1) vitamiin A, µg-RE1;
2) vitamiin D, µg;
3) vitamiin E, mg α-TE2;
4) vitamiin K, µg;
5) vitamiin B1, mg;
6) vitamiin B2, mg;
7) niatsiin, mg NE3;
8) pantoteenhape, mg;
9) vitamiin B6, mg;
10) foolhape, µg;
11) vitamiin B12, µg;
12) biotiin, µg;
13) vitamiin C, mg;
14) kaltsium, mg;
15) magneesium, mg;
16) raud, mg;
17) vask, µg;
18) jood, µg;
19) tsink, mg;
20) mangaan, mg;
21) naatrium, mg;
22) kaalium, mg;
23) seleen, µg;
24) kroom, µg;
25) molübdeen, µg;
26) fluor, mg;
27) kloor, mg;
28) fosfor, mg.
1 RE = trans -retinooli ekvivalent = 3,33 IU = 1 µg retinooli = 6 µg β-karoteeni;
2 α-TE = tokoferooli ekvivalent (rahvusvaheline ühik) = 0,67 mg d-α-tokoferooli;
3 NE = niatsiini ekvivalent = 1 mg niatsiini = 60 mg trüptofaani.